אלי דן

אליהו (אלי) דן (נולד בח' באדר ב' ה'תשמ"ט, 15 במרץ 1989 בירושלים) הוא מוזיקאי, עיתונאי ויזם חברתי חרדי.

 ביוגרפיה 
נולד בשם אלידן בכר שיינמן לאביו, רוברט אנסה (Robert Ansah), סטודנט מגאנה שהגיע לישראל במסגרת חילופי סטודנטים, ולאמו, בת למשפחת בכר מיהדות טורקיה שעלתה לישראל שנתיים מוקדם יותר.

כשהיה בן שנתיים הוריו נפרדו, אמו חזרה בתשובה והתקרבה לקהילת "אביר יעקב" של הרב מרדכי אוירבך בתל אביב ולאחר מכן התקרבה לרבנית בת-שבע קניבסקי ועברה להתגורר בבני ברק. הוא גדל עם אמו, וכשהיה בן 4 הועבר למשפחות אומנה (אצל משפחות שונות מזרמים שונים ביהדות ובריכוזים חרדיים שונים: חרדים ספרדים, ליטאים, חסידים ועוד, בבני ברק, טלז סטון, בית שמש, ירושלים, קריית ספר) עד גיל 13.

בגיל 13 חזר להתגורר עם אמו, ולמד במשך כשנה בכולל חזון איש, בין השאר עם אחד האברכים שהיה חברותא של הרב חיים קניבסקי, ועם אחד מחתניו של הרב נסים קרליץ. בשנת 2005 למד במחזור מ"ט של ישיבת פוניבז' לצעירים, ולאחר מכן בישיבת פוניבז' אצל הרב שמואל מרקוביץ.

לאחר נישואיו בשנת 2008, השתלב בישיבת התפוצות: תחילה כאברך ולאחר מכן בתפקידי ניהול שונים. בין השנים 2015 - 2019 היה סמנכ"ל בישיבת התפוצות, והיה אחראי על פיתוח פרויקטים חינוכיים תורניים ותרבותיים. במקביל, בין השנים 2018 - 2020 היה מנכ"ל מרתף השואה.

למד במכללה ירושלים. למד היסטוריה באוניברסיטה הפתוחה. הוא בוגר תוכנית מנדל לפיתוח מנהיגות בקהילה החרדית במכון מנדל למנהיגות, בוגר חכמתכם ובינתכם של קרן תקווה, ובוגר התכנית חרדים למדינה של קרן ברל כצנלסון.

 מוזיקה 
כתב והלחין את השיר "אושר" מתוך האלבום "בן של מלך" של מידד טסה.

ב-2010 הפיק פסטיבל מוזיקה יהודית בהר ציון, בו הופיעו בין השאר: אברהם אבוטבול, עדי רן, אהרן רזאל, גיל עקיביוב, ריש לקיש (יהודה בן סעדון), יובל סלע, גבריאל חסון, בנימין שטיינברג, יזהר שאבי, ירמיהו פיחה, משה לוי, גיא-צבי מינצ, שיבי קלר, רם גורן ועוד.

 מרכז מים - מוזיקה יהודית מקורית 
ממוזערבין השנים 2015–2019 ניהל את מים - מרכז תרבות יהודית במערת אסף בהר ציון, צמוד למתחם קבר דוד המלך. למרכז ייעץ אמנותית נתנאל לייפר.

במתחם התקיימו בין השאר הופעות של אמני מוזיקה יהודית מקורית כמו יוסף קרדונר, יצחק מאיר, עקיבא, הראל טל, יוני גנוט, יובל סלע, אלי פרידמן, אליעזר בוצר, ישי ריבו, כתם פז - רגאיי יהודי מקורי, זלמן שטוב ועוד.

במסגרת זו הפיקו מרכז מים וחברותא גרופ בחול המועד פסח ה'תשע"ח את "פסטיבל דרך המלך" בו הופיעו במרכז מים: ישי ריבו, יהודה כץ והמעגל, עודד ישראל מנשרי, משה לוי, עדי רן, שיבי קלר, ירמיהו פיחה, סיני תור, ביני לנדאו, עידן רפאל חביב, עמיר בניון, יונתן רזאל, ריקה רזאל ועוד.

 נקרע בין עולמות 
ב-2016 הוציא אלבום מוזיקה בשם "נקרע בין עולמות". מהאלבום יצאו הסינגלים "נר", "אושר", ו"הזדמנויות".

באלבום השתתפו בנגינה אבי אבידני (תופים), עמית יצחק (גיטרה), נחמן הלביץ (גיטרה בס), אחיה-אשר כהן-אלורו (קלידים) ועוד.

דודו כהן כתב על האלבום: .

נתנאל לייפר כתב על האלבום: .

 עיתונאי ויזם חברתי 
בסוף שנת 2020 החל לעבוד כעיתונאי בכיכר השבת. הוא משמש כפרשן, מראיין, וכפובליציסט בנושאים ציבוריים, היסטוריים וחברתיים. ב-2025 החל לערוך את מדור הדעות באתר.

יצר בין השאר את הסדרה "הנערים שלנו", ואת הסדרה "אמונה וביטחון" (על היחס בין החברה החרדית לצה"ל), "עשרה מאמרות - הטקסטים המכוננים של החברה החרדית" (לצד יעקב מתן), "כנגד ארבעה בנים" (במסגרת הסדרה "והגדת לבנך"). הגיש לצד אברומי לינשה את הסדרה "ועל המלחמות" (מיני סדרה על קרבות המכבים) ואת הסדרה "לא תצליחו לנצח" (מיני סדרה על המרד הגדול).

ב-2021 החל לעבוד כמנהל פרויקטים במכון נתוני אמת, מכון מחקר העוסק בחקר היהדות החרדית בישראל. הוא מנהל את חטיבת התוכן במכון. במסגרת מכון שטוב להכשרה ומדיניות של המכון, היה שותף (לצד יעקב מתן ומירי ווינלס) בכתיבת "סיפור חדש-ישן - חוזה חברתי עדכני" בתוך "עתידים לישראל: ארבע הצעות לסדר חברתי-ממשלי חדש" שערכו אהוד פראוור וליאור שילת בהוצאת מכון ירושלים למחקרי מדיניות.

באוקטובר 2024, במלאת שנה למלחמת חרבות ברזל, השתתף לצד יוחנן פלסנר בסדרה "עשרת ימי תשובה" של המכון הישראלי לדמוקרטיה.

 חיים אישיים 
נשוי ואב לשבעה, ומתגורר בבית שמש.

 קישורים חיצוניים 








 משה גלנץ, זהב שחור, ראיון בשביעי, 1 ביוני 2016





 הערות שוליים 

קטגוריה:עיתונאים חרדים ישראלים
קטגוריה:סגל כיכר השבת
קטגוריה:מוזיקאים ישראלים
קטגוריה:בוגרי ישיבת פוניבז'
קטגוריה:ישראלים שנולדו ב-1989